ಚೊಚ್ಚಲ ಮಗುವಿನ ನಿರೀಕ್ಷೆಯಲ್ಲಿ ನಟ ವಿಕ್ರಾಂತ್ ಮಾಸ್ಸೆ

ಬಾಲಿವುಡ್ ವಿಕ್ರಾಂತ್ ಮಾಸ್ಸೆ-(Vikrant Massey) ಶೀತಲ್ ಠಾಕೂರ್ (Sheetal Thakur) ದಂಪತಿ ಇದೀಗ ಮೊದಲ ಮಗುವಿನ ನಿರೀಕ್ಷೆಯಲ್ಲಿದ್ದಾರೆ. ಮದುವೆಯಾಗಿ ಒಂದು ವರ್ಷ ಪೂರೈಸಿರೋ ಈ ಜೋಡಿ ಈಗ ಹೊಸ ಅತಿಥಿಯನ್ನ ಬರಮಾಡಿಕೊಳ್ಳುವ ಸಂಭ್ರಮದಲ್ಲಿದ್ದಾರೆ. ಈ ಗುಡ್ ನ್ಯೂಸ್ ಬಗ್ಗೆ ನಟ ವಿಕ್ರಾಂತ್ ಮಾಸ್ಸೆ ಖಚಿತಪಡಿಸಿದ್ದಾರೆ.

2015ರಿಂದ ವಿಕ್ರಾಂತ್ ಮಾಸ್ಸೆ- ಶೀತಲ್ ಠಾಕೂರ್ (Sheetal Thakur) ಡೇಟಿಂಗ್ ಮಾಡುತ್ತಿದ್ದರು. ‘ಬ್ರೋಕನ್ ಭಟ್ ಬ್ಯೂಟಿಫುಲ್’ (Broken But Beautiful) ಎನ್ನುವ ವೆಬ್ ಸಿರೀಸ್‌ನಲ್ಲಿ ನಟಿಸುವಾಗ ನಟಿ ಶೀತಲ್ ಜೊತೆ ಪ್ರೇಮಾಂಕುರವಾಗಿ ಕಳೆದ ವರ್ಷ ಇಬ್ಬರು ದಾಂಪತ್ಯ (Wedding) ಜೀವನಕ್ಕೆ ಕಾಲಿಟ್ಟರು. ಈಗ ಚೊಚ್ಚಲ ಮಗುವಿನ ನಿರೀಕ್ಷೆಯಲ್ಲಿರೋ ಜೋಡಿಗೆ ಆಪ್ತರು, ಅಭಿಮಾನಿಗಳು ಶುಭಕೋರಿದ್ದಾರೆ.

ಗಿನ್ನಿ ಬೆಡ್ಸ್ ಸನ್ನಿ, ಹಸಿನ್ ದಿಲ್‌ರೂಭಾ, ಲವ್ ಹಾಸ್ಟೆಲ್, ಗ್ಯಾಸ್ ಲೈಟ್ ಸೇರಿದಂತೆ ಹಲವು ಸಿನಿಮಾಗಳಲ್ಲಿ ನಟಿಸಿದ್ದಾರೆ. ಕಿರುತೆರೆಯ ಸಾಕಷ್ಟು ಸೀರಿಯಲ್, ವೆಬ್ ಸಿರೀಸ್‌ನಲ್ಲಿ ನಟಿಸಿ ಸೈ ಎನಿಸಿಕೊಂಡಿದ್ದಾರೆ. ಶೀತಲ್ ಠಾಕೂರ್ ಕೂಡ ಹಿಂದಿ ಸಿನಿಮಾಗಳಲ್ಲಿ ನಟಿಸಿದ್ದಾರೆ.

